‘કોલેજ લાઇફ, ડીસ્કો , ફ્રેન્ડ સર્કલ, નાઇટ ડ્યુટીની જોબ વિ.’ અને તેમાં મમ્મીનું સ્થાન ફક્ત તેમની રોજિંદી જરૂરિયાતોને પૂર્ણ કરવા પુરતું જ હતું. તો બીજા પક્ષે સુધાંશુ હતો…. જે તેની કારકીર્દીના એવા સ્થાને પહોચ્યો હતો કે તેને તો શિખા માટે સમય ફાળવવો બિલકુલ શક્ય નહતું. એક પ્રાઇવેટ લીમીટેડ કંપનીમાં સી.ઇ.ઓ. ના પદે પહોચ્યા બાદ તેની જવાબદારીઓ અનેક ગણી વધી ગઇ હતી. અલબત કંપનીના પ્રોગ્રેસ માટે જ સ્તો. બાકી તેને તેના સંતાનો શું કરે છે તે જાણવાની પણ ફુરસદ નહતી. હા ! તે પ્રેમ કરતો હતો, શિખાને. પણ તેનો અહેસાસ હવે શિખાને થતો નહતો. કદાચ આટલા વર્ષો સાથે રહ્યા બાદ તેને તે જરૂરી નહી લાગતો હોય- “Like take it for granted”. તે તો આમ જ રહેવા ટેવાયેલી હતી. આમ જોવા જાવ તો બધું બરાબર હતું. સુખી કુટુંબ દેખાતું, ‘અમે બે અમારા બે’ પણ આમ બધું બરાબર નહતું. ‘અમે ચાર અને અમારા ચારેયની દુનિયા અલગ !’